**9. Sanallisia yhtälötehtäviä Nimi:\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Muodosta jokaiseen tehtävään sopiva yhtälö ja ratkaise se välivaiheineen!**

1. Millä luvulla on seuraava ominaisuus: Jos luvusta vähennetään 7 ja erotus kerrotaan 6:lla, saadaan sama tulos kuin jos lukuun lisätään 3 ja summa kerrotaan 2:lla?
2. Kahden peräkkäisen kokonaisluvun summa on 9. Määritä nämä luvut.
3. Määritä kolme peräkkäistä kokonaislukua, joiden summa on 87.
4. Luokan oppilaista on poikia 60 %. Kuinka monta poikaa on luokalla, kun tyttöjä on 12?
5. Tuotteen hintaa nostettiin 20 % jolloin uusi hinta oli 10,80 €. Mikä oli alkuperäinen hinta?
6. Tuote myytiin 20% alennuksella hintaan 14,40 euroa. Mikä oli alentamaton alkuperäishinta?
7. Matilla ja Maijalla on yhteensä 10 € rahaa. Maijalla on 3 euroa enemmän kuin Matilla. Kuinka paljon Matilla on rahaa?
8. Tiili painaa kilon ja puoli tiiltä. Paljonko tiili painaa?
9. Ville söi karkeista viidesosan ja Kalle kaksi kolmasosaa. Muille jäi 44 karkkia. Kuinka monta karkkia söi Ville ja kuinka monta Kalle?
10. CD-levyjä myytiin 5,40 euron alennuksella. Ulla laski, että 7 levyä maksoi nyt saman verran kuin 5 levyä normaalihinnalla. Mikä oli alentamaton hinta?
11. Bensiinin litrahinta laski viime viikosta 16 senttiä niin, että tänään 55 litraa maksoi tasan neljä euroa vähemmän kuin 51 litraa viime viikolla. Mikä on uusi litrahinta?
12. Matkaa varten tilatun linja-auton kiinteät kustannukset ajateltiin jaettavaksi tasan matkan 21 osallistujan kesken. Lähtijöitä tulikin 24, jolloin matka tuli jokaiselle 4 euroa alkuperäistä halvemmaksi. Kuinka paljon lopulta kukin matkalainen maksoi matkasta?

**VASTAUKSET**

1. 12
2. 4 ja 5
3. 28, 29 ja 30
4. 18
5. 9 €
6. 18 €
7. 3,50 €
8. 2 kg
9. Ville söi 66 ja Kalle 220
10. 18,90 €
11. 1,04 €/litra
12. 28 €